
                                            ประกาศองค์การบริหารส่วนตำบลนาเรียง
                                       เรื่อง  รับโอนพนักงานส่วนตำบลสายงานผู้ปฏิบัติ
                                           .............................................................

ด้วยองค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช มีความประสงค์รับโอนพนักงานส่วนตำบลสายงานผู้ปฏิบัติ  เพื่อดำรงตำแหน่งที่ว่างตามแผนอัตรากำลัง 3 ปี (พ.ศ.2555-2557) ฉะนั้น อาศัยความในข้อ 153(1) แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่ 9 ธันวาคม 2545 (แก้ไขเพิ่มเติมถึงฉบับปัจจุบัน)  จึงประกาศรับโอนพนักงานส่วนตำบลสายงานผู้ปฏิบัติ ซึ่งเป็นตำแหน่งที่ว่าง ดังนี้


1. ตำแหน่งเจ้าพนักงานการประปา 2-4/5         จำนวน 1 อัตรา  


ผู้ที่สนใจจะขอโอน ให้ยื่นคำร้องขอโอนพร้อมสำเนาทะเบียนประวัติ (ก.พ.7) หนังสือรับรองความรู้ ความสามารถ และหนังสือรับรองความประพฤติจากผู้บังคับบัญชา ยื่นต่อสำนักงานปลัดองค์การบริหารส่วนตำบลนาเรียง ได้ตั้งแต่บัดนี้เป็นต้นไป 
ทั้งนี้  การดำเนินการรับโอนครั้งนี้ จะต้องถือปฏิบัติตามประกาศคณะกรรมการพนักงานส่วนตำบล (ก.อบต.) เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ที่บังคับใช้ในปัจจุบัน
จึงประกาศให้ทราบโดยทั่วกัน

ประกาศ  ณ  วันที่  16  เดือน กรกฎาคม  พ.ศ. 2555

                      (นายประเสริฐ  ไหมดี)

                                              นายกองค์การบริหารส่วนตำบลนาเรียง

